als_Latn dik_Latn sag_Latn
Presidenti Rogert Huqi tregon lëvizjet e
merkatos dhe planet e sezonit të ardhshëm
Kambanat e alarmit për mungesën e tifozëve në lojërat me dorë, kanë kohë që kanë rënë dhe gjithmonë e më shumë është kërkuar që në drejtim të volejbolli dhe basketbollit të ketë më shumë vëmendje. Megjithatë gjatë sezonit të shkuar, skuadra e Partizanit në volejbollin e femrave arriti të mbushte Pallatet e Sportit dhe sallat sportive jo vetëm në Tiranë, por në të gjithë vendin. Megjithatë të kuqtë nuk arritën të fitonin në finalen e sezonit të kaluar përballë UMB Volejt në një ndeshje e cila u karakterizua nga polemika të shumta, duke qenë se dy ekipe të kryeqytetit u detyruan nga Federata e Volejbollit ta luanin këtë ndeshje në Durrës. “Megjithëse federata syrgjynosi finalen e vlojebollit tifozët e Partizanit nuk e lanë vetëm skuadrën e tyre dhe bën të pamundurën të ishin pranë saj”, thotë fillimisht presidenti i Partizanit, Rogert Huqi i cili më pas vazhdon: “Sezonin e kaluar kishim si prioritet të ngrinm emrin e Partizanit aty ku i takon dhe rikthimin e tifozëve në mbështetje të këtij sporti dhe të dyja këtyre objektivave ja kemi arritur. Mund të them me plot gojë ne ndihemi borxhli ndaj tifozëve dhe do të bëjmë të pamundur sezonin e ardhshëm që të fitojmë kampionatin. Partizani në volejbollin e femrave ka një plan afatgjatë që nis me ruajtjen e grupit për kampionatin tjetër, por edhe zhvillimin e një merkatoje cilësore. Kjo do të bëhet në bashkëpunim me disa skuadra turke me të cilat kemi edhe një bashkëpunim. Ndërkohë pas disa sponsorëve vendas jemi në bisedime edhe me një firmë të njohur turke e cila mund të financojë në skuadër për të bërë të mundur jo vetëm fitimin e titullit kampion, por edhe përfaqësimin dinjitoz në arenën ndërkombëtare”, ka thënë Huqi.
als_Latn als_Latn als_Latn